JUMALAN SANA ON ELÄVÄ JA VOIMALLINEN
TEIDÄN TULEE JUURTUA JA PERUSTUA RAKKAUTEEN
VALVOKAA, PYSYKÄÄ LUJINA USKOSSA,
OLKAA ROHKEAT JA VAHVAT
RUKOUSKOULU Jumalan Sanan rukous arkipäivässä
Tervetuloa Rukouskouluun, rukoilemaan Jumalan sanaa.
Tänään puhumme Daavidin elämästä, -
kuinka Jumala pelastaa hänet, kun hän etsii Häntä, -
rukoilee ja ylistää, saa voiton ja tilaa vaikeissa tilanteissa.
Tässä rukouskoulussa on kolme osaa. Ensimmäinen on ilmestys Jumalasta.
Opimme tuntemaan Jumalaa Kirjoituksista, lyhyt osa n. 3 min.
Seuraavaksi luemme ja rukoilemme Jumalan sanaa.
Liity mukaan, avaa Raamattusi ja rukoile samalla, kun katsot ohjelmaa.
Lopuksi tulee haaste, mihin käytämme kaksi minuuttia ja -
haastamme tekemään jotain käytännönläheistä -
tulevien seitsemän päivän aikana.
Voit olla mukana yksilönä, perheenä tai seurakuntana.
Paavali sanoo, Ef. 6:17,18, "ottakaa vastaan pelastuksen kypäri ja -
Hengen miekka, joka on Jumalan sana.
Ja tehkää tämä kaikella rukouksella ja anomisella, -
rukoillen joka aika Hengessä ja sitä varten valvoen -
kaikessa kestäväisyydessä ja anomisessa kaikkien pyhien puolesta;"
Sen teemme näissä ohjelmissa -
ja rukoilemme, että Jumalan seurakunta nousee.
Profeetta Jeremia puhuu luvussa 23:28 -
"Se profeetta, jolla on uni, kertokoon unensa; -
mutta se, jolla on minun sanani, puhukoon minun sanani uskollisesti.
Mitä tekevät oljet jyvien seassa? sanoo Herra.
Eikö minun sanani ole niinkuin tuli, sanoo Herra, -
ja niinkuin vasara, joka kallion murtaa?"
Kun puhumme Jumalan sanaa, se on Hengen miekka.
Emme vain puolusta, vaan voitamme vaikeat tilanteet, -
jopa kalliot murtuvat, kun puhumme Sanaa.
Katsotaanpa ilmestystä Jumalasta, taivaallista näkyä Ilmestyskirjasta.
Ilm. 4:1-11. Fantastisia jakeita:
"Sen jälkeen minä näin, ja katso taivaassa oli ovi avoinna,"
Kiitos Isä, että ovi taivaassa on avoinna kaikille ohjelman katsojille.
"ja ensimmäinen ääni, jonka minä olin kuullut -
ikäänkuin pasunan puhuvan minulle, sanoi: "Nouse ylös tänne, -
niin minä näytän sinulle, mitä tämän jälkeen on tapahtuva"."
Isä, nosta meidät sille paikalle, missä saamme ilmestyksen, -
ja näemme selvästi. Voit rukoilla näin näiden jakeiden pohjalta.
Rukoile näitä jakeita seurakuntasi, tilanteesi ja perheesi puolesta.
"Ja kohta minä olin hengessä."
Herra, ylistän Sinua.
Kun etsimme Sinua, olemme kohta Hengen vallassa.
"Ja katso, taivaassa oli valtaistuin, ja valtaistuimella oli istuja.
Ja istuja oli näöltänsä jaspis-ja sardionkiven kaltainen; -
ja valtaistuimen ympärillä oli taivaankaari, -
näöltänsä smaragdin kaltainen.
Ja valtaistuimen ympärillä oli kaksikymmentä neljä valtaistuinta, -
ja niillä valtaistuimilla istui kaksikymmentä neljä vanhinta, -
puettuina valkeihin vaatteisiin, ja heillä oli päässänsä kultaiset kruunut.
Ja valtaistuimesta lähti salamoita ja ääniä ja ukkosen jylinää;
ja valtaistuimen edessä paloi seitsemän tulisoihtua, -
jotka ovat ne seitsemän Jumalan henkeä.
Ja valtaistuimen edessä oli ikäänkuin lasinen meri, kristallin näköinen;
ja valtaistuimen keskellä ja valtaistuimen ympärillä oli -
neljä olentoa, edestä ja takaa silmiä täynnä.
Ja ensimmäinen olento oli leijonan näköinen, -
ja toinen olento nuoren härän näköinen, -
ja kolmannella olennolla oli ikään kuin ihmisen kasvot, -
ja neljäs olento oli lentävän kotkan näköinen."
Kiitos Herra, että voin rukoilla Kirjoituksia.
Ja taivaassa juuri nyt valtaistuimesi edessä olennot sanovat yötä päivää:
"Pyhä, pyhä, pyhä on Herra Sebaot."
Kiitos, että niillä on silmiä yltympäri ja ne odottavat, -
että Pohjolan seurakunnan uskovat alkavat rukoilla, -
etsiä elävää Jumalaa, huutaa ja kolkuttaa.
Kiitos leijonan ja nuoren härän voimasta ja -
kiitos, että saamme nähdä ihmisten kasvoja, kun alamme etsiä Sinua.
Kiitos lentävästä kotkasta, joka on myös taustalla ja kiitos Herra, -
että haluat laajentaa näkemystämme, Jeesuksen nimessä.
"Ja ne sanoivat lakkaamatta yötä päivää: "Pyhä, pyhä, pyhä..."
"...olennot antavat ylistyksen, kunnian ja kiitoksen hänelle, -
joka valtaistuimella istuu, joka elää aina ja iankaikkisesti, -
lankeavat ne kaksikymmentä neljä vanhinta hänen eteensä,...
"Olet arvollinen saamaan ylistyksen ja kunnian ja voiman."
Herra, kiitämme Sinua, että istut valtaistuimellasi ja olet korotettu!
Kiitos, että voimme olla lapsiasi. Ylistämme Sinua Ilm. 4:n näystä.
Kiitämme Sinua ja rukoilemme Jeesuksen nimessä. Aamen.
Sitten katsomme Daavidin elämää Jumalan kanssa, -
pelastusta ja voittoja, joita hän sai nähdä.
Tilaa, joka syntyi, kun hän etsi Jumalaa vaikeissa tilanteissa.
Ehkä olet vaikeassa tilanteessa nyt tai tiedät jonkun olevan.
Menemme yhteen suosikki- psalmeistani, psalmiin 18.
Avaa Raamattusi, luemme ja rukoilemme psalmia 18.
Ps. 18 "Veisuunjohtajalle; Herran palvelijan Daavidin virsi, -
jonka sanat hän puhui Herralle sinä päivänä, jona Herra oli pelastanut -
hänet kaikkien hänen vihollistensa vallasta ja Saulin kädestä.
Hän sanoi: Sydämestäni minä rakastan sinua..."
Hän alkoi kiittää ja laulaa tätä laulua.
"Herra, minun voimani, -
Herra, minun kallioni, linnani ja pelastajani, minun Jumalani, -
vuoreni, jonka turviin minä pakenen, minun kilpeni, -
autuuteni sarvi ja varustukseni." Kymmenen erilaista attribuuttia.
Daavid puhuu siitä, kuinka Jumala on ilmestynyt hänelle.
Rukoile myös tätä tilanteeseesi. Julista ja rukoile Jumalan sanaa.
Kiitos Herra, että olet vuoreni, -
jonka turviin pakenen vaikeassa tilanteessani.
Olet linnani seurakunnassa, työpaikallani.
Kaikki horjuu tänään. Herra, tulen luoksesi, suojele minua.
Ja Jumala vastaa rukoukseesi. "Herra on minun pelastajani."
Ehkä olet vaikeassa tilanteessa, perheriidan vuoksi.
"Olet Jumalani, kallioni, turvapaikkani, kilpeni, -
autuuteni sarvi ja varustukseni." Näin Daavid kuvaa, sitten jae 4:
"Ylistetty olkoon Herra! - niin minä huudan, -
ja vihollisistani minä pelastun."
Hän ei kuiskannut, eikä ollut hiljaa. Nyt on aika -
pohjoismaiden uskovien alkaa rukoilla, huutaa avuksi Jumalaa.
Huuto kuuluu monista kulttuureista, -
jotka ovat muuttaneet Ruotsiin ja Pohjolaan.
Meidän täytyy huutaa rukouskävelyillä.
"Kuoleman paulat piirittivät minut, turmion virrat peljästyttivät minut.
Tuonelan paulat kietoivat minut, kuoleman ansat yllättivät minut."
Meidän on rukoiltava itsemurhaa aikovien, -
ja mielenterveysongelmaisten, miesten ja naisten puolesta, -
että he saavat kohdata Jumalan.
"Ahdistuksessani minä rukoilin Herraa ja huusin avuksi Jumalaani;
hän kuuli minun ääneni temppelistänsä, -
ja minun huutoni hänen edessään kohosi hänen korviinsa."
Rukoilen aamulla näitä jakeita.
Herra, kiitän sinua, että saan huutaa avukseni sinua tänään:
Jumala puutu tähän tilanteeseen!
"Ja minun huutoni kohosi hänen korviinsa."
Rukouksesi ulottuvat Herran luo, ja hänen korviinsa.
"Silloin maa huojui ja järisi, vuorten perustukset järkkyivät;..."
"Savu suitsusi hänen sieraimistaan."
"Hän notkisti taivaat ja astui alas."
Hän vastasi Daavidin rukoukseen.
Jae 14 "Ja Herra jylisi taivaassa, Korkein antoi äänensä kaikua, -
tulla rakeita ja palavia hiiliä. Hän lennätti nuolensa -
ja hajotti heidät," jae 16 sanoo: "nuhtelustasi".
Rakastan jaetta 17. "Hän ojensi kätensä korkeudesta -
ja tarttui minuun, veti minut ylös suurista vesistä;
Hän pelasti minut voimallisesta vihollisestani, minun vihamiehistäni, -
sillä he olivat minua väkevämmät.
He hyökkäsivät minun kimppuuni hätäni päivänä, mutta -
Herra tuli minun tuekseni."
Herra on myös sinun tukesi, kun rukoilet ja etsit häntä.
Herra kiitos, että voimme rukoilla jaetta 17.
Rukoilemme ympäristömme miesten ja naisten puolesta.
Asetumme heidän puolestaan muurin- aukkoon. Ehkä he eivät itse rukoile.
Pyydämme, että ojennat kätesi ja lähetät ihmisiä heidän tielleen.
Jae 20 sanoo "Hän toi minut avaraan paikkaan."
Jumala haluaa tuoda Kristuksen ruumiin avaraan paikkaan maalla.
Hän haluaa tuoda Kristuksen ruumiin avaraan paikkaan kaupungissa, -
jokaisen firman, työpaikan avaraan tilaan Jumalan valtakuntaa varten.
"Hän vapautti minut, sillä hän oli mielistynyt minuun."
Jae 28. "Sillä sinä pelastat nöyrän kansan, mutta ylpeät silmät -
sinä painat alas." Jae 29. "Sillä sinä annat minun lamppuni loistaa;
Herra, minun Jumalani, valaisee minun pimeyteni."
Rukoilemme näillä jakeilla: Herra, anna myös minun lamppuni loistaa.
Anna rukousliikkeen Pohjolassa loistaa, niin että jokaisen -
tätä ohjelmaan katsovan uskovan lamppu alkaa loistaa.
Anna vastustuksen vähetä.
"Sinun avullasi minä hyökkään rosvojoukkoa vastaan;
Jumalani avulla minä ryntään ylitse muurin.
Jumalan tie on nuhteeton." Kiitos, että Sinun tiesi on nuhteeton, -
minun tieni ei ole, mutta Sinun on. "Herran sana tulessa koeteltu."
Kiitos, että saan rukoilla ääneen Jumalan sanaa. En ole hiljaa.
"Sillä kuka muu on Jumala kuin Herra, ja kuka pelastuksen kallio,-
paitsi meidän Jumalamme - (jae 33) se Jumala, joka minut voimalla -
vyöttää ja tekee minun tieni nuhteettomaksi."
Herra, vyötä minut voimalla tänään ja tee minun tieni nuhteettomaksi.
"Hän tekee jalkani nopeiksi niinkuin peurat ja asettaa minut kukkuloilleni."
Herra, Sinä tiedät millä paikalla minun tulee seisoa yhteiskunnassa.
Sinä tiedät, mikä on minun kutsuni. Aseta Sinä minut kukkuloilleni.
Hänellä on alue sinulle, jossa hän haluaa käyttää sinua.
Kaikilla on paikkansa. Ehkä ajattelet, -
ettei sinulla ole seurakunnassa paikkaa. Istut vain kokouksissa, -
mutta koko yhteiskunta odottaa sinua uskovana.
Älä jumitu kirkonpenkkiin, ole seitsemän päivän kristitty.
Herra, kiitän kukkuloistani. "Sinä opetat minun käteni sotimaan -
(hengellistä sotaa) ja käsivarteni vaskijousta jännittämään!"
"Sinä annat minun askeleilleni avaran tilan, ja minun jalkani -
eivät horju." Jae 47: "Herra elää! Kiitetty olkoon minun kallioni -
ja ylistetty minun pelastukseni Jumala."
Näin rukoillaan Jumalan sanaa. Pidä psalmi 18 mukanasi.
Ala rukoilla tätä.
Nyt tulemme tämän luvun viimeiseen osaan.
Sitten katsomme haastetta, -
miten toimit näiden seitsemän päivän aikana.
Haastan sinua rukoilemaan psalmia 18.
Rukoile tätä psalmia joka päivä.
Anna sen kaivautua lävitse, anna sen puhua, huuda sitä.
Monta vuotta sitten olin melko nuori uskossani, -
luulin etten voi rukoilla ääneen Jumalalle, -
sillä ajattelin, että Hän pelästyy. Olin hyvin varovainen aluksi.
Sitten Pyhä Henki tuli ylleni, ja aloin huutaa ihmisten puolesta.
Olin metsässä rukouskävelyllä ja huusin Jumalalle sydämeni pohjasta.
En tiennyt sitä, että korkealla paikalla metsässä kaikui.
Yksi naapureistamme asui siihen aikaan Hälsinglandissa.
Hän ei ollut uskovainen, ja kun ohitin hänet luulin, että -
olin ollut yksin Jumalan kanssa. Hän sanoi, että hän kuuli huutoni.
Mietin, kuinka hän kuuli huutoni, koska olin kaukana metsässä.
Sekä Jumala että naapurini oli kuullut huutoni.
Anna huudon tulla, kun etsit Häntä.
Joten haaste on: Rukoile psalmia 18 seitsemän päivän ajan.
"Sydämestäni minä rakastan sinua, Herra, minun voimani, -
Herra, minun kallioni, linnani ja pelastajani, minun Jumalani, -
vuoreni, jonka turviin minä pakenen, minun kilpeni, -
autuuteni sarvi ja varustukseni. Ylistetty olkoon Herra! -
- niin minä huudan, ja vihollisistani minä pelastun."
Pelastun pahoilta voimilta, jotka haluavat ehkä vallata yhteiskunnan.
Jumala kuulee rukouksesi. Onnea!
Suomennos: Anneli Olin